Infoboks

FC Vestsjælland må undvære topscorer Rasmus Festersen og forsvarsprofilen Jean-Claude Bozga til kampen mod FC Midtjylland. Begge har karantæne.

FC Vestsjælland skal på en svær opgave i Superligaen mandag aften, når man står over for topholdet FC Midtjylland på udebane.

Til kampen må FC Vestsjælland undvære deres topscorer Rasmus Festersen samt forsvarsklippen Jean-Claude Bozga, som begge sidder over med karantæne.

Assistenttræner Tommy Møller-Nielsen forventer masser af fight frem for underholdende spil fra Slagelse-klubbens side af.

- Jeg forventer en krig i morgen. Vi kommer til Midtjylland for at slås ikke for at underholde. Vi skal krige os til et godt resultat gennem fight og vilje. Vi er lidt ærgerlige over, at vi ikke fik point mod Randers. Det havde vi fortjent, siger Møller-Nielsen til klubbens hjemmeside.

- I morgen skal vi gøre mange af de samme ting, som vi gjorde, sidst vi var i Midtjylland. Der holdt vi dem stangen i 85 minutter, og det er den samme krigermentalitet, som skal bringe os igennem kampen i morgen.

FC Vestsjællands trup til kampen mod FC Midtjylland:

Thomas Mikkelsen

Frederik Schram

Oliver Lund

Jonas Thomsen

Henrik Madsen

Dennis Sørensen

Jan Kristiansen

Marc Dal Hende

Michael Christensen

Marc Rochester Sørensen

Anders Østli

Anders Due

Peter Nymann

Anders Kure

Yobou Jean Noël Thome

Joël Tshibamba

Lennard 'Lenny' Sowah

Danni König